text: Handel til 100 mio
  07 januar 2011 kl. 07.54
  Stofa køber Canal Digital
  Kabel-tv-selskabet Stofa med dansk hovedsæde i Horsens har købt de danske kabel-tv-aktiviteter i selskabet Canal Digital for en pris på omkring 100 millioner kroner. Det oplyser Stofas ejerselskab Ratos.
   
  Sælger er norske Canal Digital AS, der ejes af den norske telekoncern Telenor.
  Kabelaktiviteterne i Canal Digital havde i 2009 42 ansatte og en omsætning på 383 millioner kroner.
  Som led i handlen har Stofa indgået en aftale vedrørende distribution af tv-kanalen Canal 9 til sine kunder.
   - Gennem dette køb styrker Stofa sin rolle som næststørste kabel-tv-operatør i Danmark, siger Arne Karlsson, adm. direktør for Ratos i en kommentar.
  